Novinky z Fitlavie ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
🎃Halloween a Dušičky sú za dverami🎃
…a spolu s nimi prichádzajú nielen strašidelné masky, ale aj rôzne lákadlá v podobe sladkostí a sviatočných pochúťok. 😋 Nemusíš sa však báť, máme pre teba skvelé tipy, ako si toto obdobie užiť bez výčitiek a stresu. A navyše sme pre teba pripravili špeciálne darčeky, ktoré ti tieto dni spríjemnia!
Vieš, že...?
Tekvica, ktorá je symbolom Halloweenu, je bohatá na vitamín A a beta-karotén?
Vitamín A hrá kľúčovú úlohu pri udržiavaní zdravia očí, najmä tým, že podporuje zdravú sietnicu a chráni oči pred makulárnou degeneráciou. Okrem toho vitamín A pomáha udržiavať zdravú pokožku, podporuje obnovu buniek a chráni pokožku pred škodlivými účinkami UV žiarenia.
Halloween pôvodne nie je americký sviatok?
Hoci je dnes Halloween silno spojený s americkou kultúrou, jeho korene siahajú do starovekej Európy, konkrétne k starovekému keltskému sviatku Samhain. Samhain bol oslavou konca úrody a začiatku zimy, keď Kelti verili, že sa svet živých a mŕtvych prekrýva. Tento sviatok bol neskôr kombinovaný s kresťanskými oslavami Sviatku všetkých svätých (Dušičky).
Návštevy spojené so sviatkami vedia byť náročné, keďže so sebou prinášajú často aj chuť na rôzne maškrty, alkohol, či koláče. Obdobie Dušičiek a Halloweenu sa tiež často spája so psychickým vypätím, nostalgiou a náročnými rodinnými situáciami. Namiesto toho, aby si si niečo odopierala alebo týchto pár dni jednoducho iba “prežila”, skús vyskúšať pár jednoduchých zmien a urobiť z neho absolútne magické obdobie. 🪄 Máme pre teba
špeciálne Halloweenske tipy a darčeky. 🎃
Tip 1
Ako si užiť Halloween bez pocitu viny 🍬🎃
Nič si neodopieraj, skús ale napríklad vyskúšať alternatívy, ktoré si rozhodne zamiluješ. Miesto čokoládových tyčiniek si priprav energetické guľky z datlí, orechov a kakaa – sú rovnako sladké, no plné skvelých živín. Miesto cukríkov si zase nakrájaj na plátky jablká, posyp ich škoricou a upeč ich do chrumkava. Skvelá sladká maškrta, ktorá sa jednoducho pripraví.
Zvládni chuť na sladké na 1*
Ak vieš, že dostaneš chuť na niečo dobré, priprav si vopred niečo lahodné, aby si siahla po niečom výživnom. Niekedy si naše telo pýta sladké, keď sme len smädní. Skús preto najprv vypiť pohár vody a sleduj, či chuť zmizne. Na zahnanie chuti na sladké často pomáha aj krátka prechádzka – vyskúšaj to nabudúce, keď ťa prepadne chuť na nejakú maškrtu. 😊
Tip 2
Strašidelne zdravé dobroty 👻
Halloween a Dušičky si môžeš užiť aj s lahodnými a vyváženými dobrotami, ktoré podporia tvoje zdravie a energiu. Tu je niekoľko zábavných a výživných receptov, ktoré sú na toto obdobie ideálne.
Chrumkaví duchovia s ,,krvavým“ dipom 👻
Čas prípravy: 15 min Ingrediencie na chrumkavých duchov: 4 celozrnné tortilly, olivový olej na potretie, soľ, čierne sezamové semienka (na ozdobenie ako oči, voliteľné). Ingrediencie na paradajkový dip: 200 g rajčín nakrájaných na kocky, 140 g bieleho gréckeho jogurtu 0 %, 1 strúčik cesnaku (pretlačený), 10 ml olivového oleja,1 lyžička citrónovej šťavy, 1/2 lyžičky mletej papriky (alebo štipky chilli, ak chceš niečo pikantnejšie), soľ a čierne korenie podľa chuti, 20 g kečupu, čerstvé bylinky (napr. bazalka alebo koriander).
Postup: Predhrej rúru na 180°C. Použi vykrajovačku v tvare ducha (alebo iný strašidelný tvar) a vykroj tvary z tortilly. Potri tortilly olivovým olejom z oboch strán a polož ich na plech vystlaný papierom na pečenie. Posyp soľou a prípadne pridaj čierne sezamové semienka na miesto očí strašidiel. Peč 8-10 minút, kým nebudú chrumkavé a jemne zlaté. Nakrájaj paradajky na malé kocky a daj ich na panvicu, zalej trochou vody a povar približne 10 min. Následne ich prelož do misky a popuč ich vidličkou. Pridaj grécky jogurt, pretlačený cesnak, kečup, olivový olej a citrónovú šťavu. Dochuť soľou, korením a mletou paprikou a v prípade preferencií aj chilli. Podľa chuti môžeš pridať čerstvé nasekané bylinky, ktoré dodajú dipu sviežu chuť, napríklad oregano či bazalku.
Zelené ,,Monštrum“ muffiny 👻
Čas prípravy: 30 min Ingrediencie: 200 g čerstvého špenátu, 140 g gréckeho bieleho jogurtu 0 %, 25 ml oleja v tekutej forme alebo rozpusteného masla, 2 vajcia, 1 lyžička vanilkového extraktu, 150-200 g celozrnnej múky, 30 g práškového cukru, sladidlo podľa chuti na dosladenie, 2 lyžičky prášku do pečiva, ½ lyžičky sódy bikarbóny, ½ lyžičky soli. Na zdobenie: bobuľové ovocie ako oči, tekvicové alebo iné veľké semienka ako ostré zuby, sušené ovocie ako ústa, roztopená horká čokoláda na “pripevnenie” ozdôb na muffiny.
Postup: Predhrejeme rúru na 175°C a pripravíme si formu na muffiny (potrieme ju olejom alebo vystelieme papierovými košíčkami). Špenátové listy rozmixujeme na pyré, ku ktorému pridáme grécky jogurt, olej, vajcia a vanilkový extrakt, prípadne voliteľné sladidlo, ak bude použité. V druhej miske zmiešame celozrnnú múku, cukor, prášok do pečiva, sódu bikarbónu a soľ. Postupne pridávame mokré ingrediencie k suchým a dobre premiešame, kým nevznikne hladké cesto, ktoré by malo byť hustejšie. Cesto nalejeme do foriem na muffiny, zhruba do dvoch tretín. Pečieme 20-22 minút, alebo kým špáradlo zapichnuté do stredu nevyjde čisté. Upečené muffiny necháme trochu vychladnúť, dozdobíme ich ozdobiť ovocím či polevou tak, aby vznikli strašidelné tváričky.
Strašidelné kokosové pavúky 🕷️
Čas prípravy: 15 min Ingrediencie: 12 datlí, 1 pohár ovsených vločiek (170-220 g), 100 g nastrúhanej mrkvy, 50 g mletých orechov, 15 g chia semienok, 1 ČL postrúhaného zázvoru (voliteľné), 1 ČL vanilkového extraktu, mletý kokos na obalenie guličiek. Na zdobenie: sušené ovocie ako oči, tyčinky ako pavúčie nohy, tekvicové alebo iné semienka ako ostré zuby, čokoľvek podľa vlastnej kreativity.
Postup: Odkôstkované datle namočíme na pár minút do horúcej vody. Keď sú datle mäkké, dáme ich do mixéra a vodu z datlí si odložíme na neskôr. Pridáme ďalšie ingrediencie a mixujeme do tuhej konzistencie. Ak je zmes priveľmi suchá, zriedime ju vodou, v ktorej sme namáčali datle. Zmes necháme 5-10 minút odstáť v chladničke a tvarujeme guličky, ktoré obaľujeme v kokose. Ozdobíme podľa vlastnej kreativity.
Tip 3
Zažeň strašidelné myšlienky 💫
Halloween a Dušičky sú obdobím, v ktorom sa spája zábava a nostalgia. Zatiaľ čo Halloween prináša radosť, party a strašidelné hry, Dušičky (Sviatok všetkých svätých) nám pripomínajú našich blízkych, ktorí už nie sú s nami. Toto obdobie môže byť plné emócií – od radosti z osláv až po smútok pri spomínaní. Práve preto je dôležité nájsť vnútorný pokoj a rovnováhu.
Krátka meditácia na upokojenie a rovnováhu
Nájdi si tiché miesto, kde nebudeš rušená. Sadni si pohodlne, zatvor oči a začni pomaly dýchať. Sústreď sa len na svoj dych – ako pomaly vchádza a vychádza z tvojho tela. Ak sa ti myseľ začne túlať, jemne ju vráť späť k dychu. Nie je potrebné sa hodnotiť, ide len o návrat k prítomnému okamihu. Meditáciu môžeš ukončiť tým, že si v duchu povieš vetu: "Som tu a teraz." Otvor oči, jemne sa ponaťahuj a zhlboka sa nadýchni. Táto meditácia ti pomôže nájsť vnútorný pokoj a sústrediť sa na to, čo je práve teraz. Môžeš ju praktikovať každý deň, aby si si udržala rovnováhu.
BONUS
Rituál vďačnosti a spomienok vhodný na Dušičky
Dušičky sú obdobím, kedy si spomíname na našich blízkych, ktorí nás opustili. Miesto smútku však môžeme tento čas premeniť na oslavu chvíľ, ktoré sme spoločne prežili. Zober si pero a papier (alebo denník). Venuj niekoľko minút tomu, aby si si spomenula na človeka, ktorý ti bol blízky a už nie je medzi nami. Napíš na papier niekoľko krásnych spomienok, ktoré ste spolu zažili. Môžeš si spomenúť na vtipné alebo dojemné chvíle. Pridaj k tomu zoznam vecí, za ktoré si vďačná, že si ich s touto osobou mohla zažiť. Pripomeň si, ako ťa ovplyvnila a čo dobré po sebe zanechala. Nakoniec môžeš zapáliť sviečku (ideálne na balkóne alebo na dvore) ako symbol spomienky a vďačnosti za život tejto osoby. Pri sviečke si povedz: "Ďakujem za všetko, čo som s tebou mohla zažiť." Tento rituál ti prinesie pocit pokoja a hlbokej vďačnosti za spoločné chvíle a životné lekcie, ktoré ti tvoj blízky zanechal.
A prekvapenie na záver!
…vyčarovali sme ti jedinečný Halloweensky darček! 🎁
Ako poďakovanie za to, že si súčasťou Fitlavie, sme pre teba pripravili špeciálnu halloweensko-dušičkovskú (možno mierne strašidelnú 🤪) odmenu, ktorá ti spríjemní tieto sviatočné dni! 🎉 Či už chceš posunúť svoje zdravé návyky na vyššiu úroveň, alebo inšpirovať niekoho vo svojom okolí, chceme ti urobiť radosť, a tak máme pre teba niečo výnimočné.
Tvoj darček 🎁
Strašidelná tapeta na mobil🎃
Prečo nevniesť trochu halloweenskej atmosféry aj priamo do tvojho každodenného života? Stiahni si naše exkluzívne tapety s citátom, ktoré ťa budú denne inšpirovať k pozitívnym zmenám. Nechaj nás rozžiariť ti tvoje dni a motivovať ťa!
STIAHNUŤ TAPETY
Čo je nové vo Fitlavia?
Fitlavia sa čoskoro mení na Zanzisan
Už onedlho sa Fitlavia zmení na Zanzisan. 🥳 Máme pre teba množstvo skvelých prekvapení a noviniek, tak si to nenechaj ujsť. Viac informácii už čoskoro!
Na našom blogu tiež pribudol nový článok Prinášame ti rady do života na zlepšenie zdravia a vitality
Pripravili sme pre teba nové manuály a video, ako sa lepšie orientovať v našej aplikácii tak, aby jej používanie bolo pre teba jednoduchšie a intuitívnejšie. Daj nám v našej FB skupine vedieť, čo si o nich myslíš, prípadne čo môžeme vylepšiť.
MOBILNÁ VERZIA
DESKTOP
Ako sa ti páčil tento newsletter?
Vyplň kratučký 2-minútový dotazník a získaj ZDARMA Motivačné citáty, ktoré ťa nakopnú. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoja Fitlavia
Tento e-mail bol odoslaný na adresu fitlavia_sk_cfad151d@ureader.com. Odosielateľom je Fitlavia, redakcia@fitlavia.sk.
Tento email ti prišiel preto, lebo si prejavil/a záujem o niektorý z našich produktov. Z odberu sa môžeš kedykoľvek odhlásiť.